'n Klein stukie hemel op aarde
‘n Klein stukie hemel op aarde
Die Kerstyd het nou amptelik begin. Almal maak vakansie planne, berei hulleself voor vir inkopies of begin sommer bietjie afskaal. Maar ook vir Christus se koms wat ons op 25 Desember herdenk het ons voorbereiding nodig.
As ons iets van Jesus se koms en bediening wil verstaan, is daar geen beter plek om te begin as by die begin nie – die eerste vyf boeke van die Ou Testament. In die Kerstyd gaan ons stilstaan by elkeen van die vyf boeke van die Wet, om te sien hoe die Beloofde Land en Immanuel -God met ons – in die Here Jesus Christus, in verband met mekaar staan:
26 November – Genesis: ‘n Klein stukkie hemel op aarde
03 Desember – Eksodus: Wagtend in God se teenwoordigheid
10 Desember – Levitkus: Voorbereiding in God se teenwoordigheid
17 Desember – Numeri: Lewe in God se teenwoordigheid
24 Desember – Deuteronomium: So naby, tog so vêr
25 Desember – So vêr, tog so naby
Vanoggend hoor ons in Genesis van ’n klein stukkie hemel op aarde: Magpela. Magpela is die spelonk waar die patriarge en hul families begrawe lê, dit is die eerste vrugte van hulle besit van die land. Dit is ’n klein deeltjie van die belofte, wat hulle slegs in die dood ontvang het, ’n klein stukkie hemel op aarde. Deur Christus se koms word gelowiges vandag ook begrawe in ’n graf soos Magpela wat in vertroue gehou word, nie deur Abraham se 400 sikkels silwer nie, maar deur die kosbare bloed van Christus, wat die eersteling is van die wat ontslaap het.
Posted in: Preke	Tagged: Advent, Beloofde land. ontslaap, eerste vrugte, Magpela